เมื่อเช้าเข้าห้องน้ำถ่ายปกติ นั่งถ่ายอยู่ก็รู้สึกเจ็บเหมือนโดนอุจจาระบาด แล้วก้อเจ็บตลอด พอตอนเย็นอุจจาระก้อรู้สึกแสบ เพิ่งเคยเป็นค่ะ
สวัสดีค่ะ wadee,อาการเจ็บและแสบบริเวณทวารหนัก อาจเกิดจากโรคแผลปริขอบทวารหนัก (anal fissure) ซึ่งสาเหตุ ได้แก่ อุจจาระเป็นก้อนใหญ่และแข็ง หรือการออกแรงเบ่งมาก ทำให้ก้อนอุจจาระไปครูดกับเยื่อบุของทวารหนัก ทำให้เกิดเป็นแผล จึงมีอาการเจ็บและแสบ และอาจมีเลือดสีแดงสดติดออกมากับก้อนอุจจาระหรือติดกระดาษที่ใช้เช็ดก้นได้ด้วยสำหรับโรคริดสีดวงทวารนั้น หากเป็นชนิดริดสีดวงทวารภายใน อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระมักจะไม่มีอาการเจ็บหรือปวดรูทวาร ส่วนริดสีดวงชนิดภายนอก จะเห็นหรือคลำได้ติ่งเนื้อสีชมพูคล้ำยื่นออกมาจากรูทวารหนักและทำให้มีอาการเจ็บ หรือปวดได้ ดังนั้น หากไม่ได้มีถ่ายอุจจาระแล้วมีเลือดออกมา หรือไม่มีติ่งเนื้อที่บริเวณทวารหนัก ก็ไม่น่าใช่โรคริดสีดวงทวารค่ะในเบื้องต้นควรพยายามอย่าให้ท้องผูกและอย่าให้อุจจาระแข็ง และห้ามการเบ่งถ่ายอุจจาระ ให้ดื่มน้ำเปล่ามากๆ วันละ 8-10 แก้ว เน้นทานผักและผลไม้สด ลดปริมาณการทานเนื้อสัตว์ หากมีอุจจาระแข็งอาจทานยาที่ช่วยให้อุจจาระนิ่ม เช่นด๊อกคูเสทโซเดียม (docusate sodium), ด๊อกคูเสทแคลเซียม (docusate calcium) เป็นต้นหลีกเลี่ยงการดื่มแอลกอออล์ออกกำลังกายเพื่อเพิ่มการเคลื่อนไหวของลำไส้ เป็นต้นนอกจากนี้ แนะนำให้นั่งแช่ก้นในน้ำอุ่นจัดวันละ 2-3 ครั้ง ครั้งละ 15-30 นาที อาจช่วยให้แผลและอาการเจ็บแสบรูทวารหนักหายเร็วขึ้น แต่หากอาการไม่ดีขึ้น ควรไปพบแพทย์ค่ะ